CELEX: 61987CJ0320
Σύμβαση παραχωρήσεως αδείας εκμεταλλεύσεως
Δίπλωμα ευρεσιτεχνίας
Όροι περί καταβολής δικαιωμάτων εκμεταλλεύσεως και περί καταγγελίας
Άρθρο 85 της Συνθήκης ΕΟΚ

για τα δικαστικά έξοδα
Επί των δικαστικών εξόδων
21 Τα έξοδα στα οποία υποβλήθηκαν η Επιτροπή των Ευρωπαϊκών Κοινοτήτων και η κυβέρνηση του Ηνωμένου Βασιλείου, οι οποίες κατέθεσαν παρατηρήσεις στο Δικαστήριο, δεν αποδίδονται. Δεδομένου ότι η παρούσα διαδικασία έχει ως προς τους διαδίκους της κύριας δίκης χαρακτήρα παρεμπίπτοντος που ανέκυψε ενώπιον του εθνικού δικαστηρίου, σ' αυτό εναπόκειται να αποφανθεί επί των δικαστικών εξόδων.
Διατακτικό
Για τους λόγους αυτούς,
ΤΟ ΔΙΚΑΣΤΗΡΙΟ (έκτο τμήμα)
κρίνοντας επί των ερωτημάτων που του υπέβαλε το Soe- og Handelsret, με Διάταξη της 23ης Σεπτεμβρίου 1987, αποφαίνεται:
1) Η συμβατική υποχρέωση κατά την οποία ο δικαιούχος αδείας εκμεταλλεύσεως κατοχυρωμένης με δίπλωμα ευρεσιτεχνίας εφευρέσεως οφείλει να καταβάλλει, χωρίς χρονικό περιορισμό, συνεπώς και μετά τη λήξη του διπλώματος, δικαιώματα εκμεταλλεύσεως, δεν συνιστά αυτή καθεαυτή περιορισμό του ανταγωνισμού κατά την έννοια του άρθρου 85, παράγραφος 1, της Συνθήκης στην περίπτωση που η σύμβαση συνήφθη μετά την υποβολή της αιτήσεως για την χορήγηση διπλώματος ευρεσιτεχνίας και μόλις πριν από την χορήγησή του.
2) Ο αναγραφόμενος σε σύμβαση παραχωρήσεως αδείας εκμεταλλεύσεως όρος ο οποίος απαγορεύει την κατασκευή και εμπορία των οικείων προϊόντων μετά την καταγγελία της συμβάσεως δεν εμπίπτει στην απαγόρευση του άρθρου 85, παράγραφος 1, της Συνθήκης παρά μόνον όταν από τις οικονομικές και νομικές συνθήκες υπό τις οποίες συνήφθη η σύμβαση προκύπτει ότι αυτή είναι δυνατόν να επηρεάσει αισθητά το εμπόριο μεταξύ των κρατών μελών.